recursal/SuperWikiNEXT-32B huggingface dataset:
Συντεταγμένες: 48°50′48.01″N 2°21′42.01″E﻿ / ﻿48.8466694°N 2.3616694°E﻿ / 48.8466694; 2.3616694

Το **Υπαίθριο Μουσείο Γλυπτικής** (Γαλλικά: Le musée de la Sculpture en plein air) είναι εκθεσιακός χώρος με έργα γλυπτών του δεύτερου μισού του 20ού αιώνα. Το μουσείο βρίσκεται μέσα στον κήπο Τίνο-Ρόσι, στην οδό Πορ Σαιν-Μπερνάρ,  στο 5ο διαμέρισμα του Παρισιού, κοντά στον βοτανικό κήπο Ζαρντέν ντε Πλαντ, σε μια επιφάνεια που πλησιάζει τα 2 εκτάρια, φυτεμένη με δέντρα και λουλούδια. Η είσοδος είναι ελεύθερη.

Περιγραφή
---------

Αυτός ο χώρος, ανάμεσα στις γέφυρες Πον ντ'Ωστερλίτς και Πον Συλί στις όχθες του Σηκουάνα, εκτείνεται σε μήκος 767 μέτρων χωρίς περίφραξη. Μετατράπηκε σε κήπο στα τέλη της δεκαετίας του 1970 μετά την εγκατάλειψη ενός έργου οδού ταχείας κυκλοφορίας στην όχθη. Στην όχθη υπάρχει μία από τις 9 στάσεις της τουριστικής διαδρομής στο Σηκουάνα με πλοιάρια Batobus.

Σχεδιάστηκε από τον αρχιτέκτονα Ντανιέλ Μπαντανί και εγκαινιάστηκε το 1980 με πρωτοβουλία της πόλης του Παρισιού και είναι ένα από τα 14 μουσεία της πόλης του Παρισιού, τα οποία διαχειρίζεται το δημόσιο διοικητικό ίδρυμα Παρίσι Μουσεία. Πενήντα σύγχρονα γλυπτά εκτίθενται ελεύθερα στο θαυμασμό του κοινού, νύχτα και μέρα αφού ο χώρος δεν κλείνει ποτέ. Στο χώρο οργανώνονται συχνά πολιτιστικές και μουσικές συναντήσεις. 

Εκτίθενται έργα μεγάλων ονομάτων της γλυπτικής, όπως των Σεζάρ Μπαλτατσινί, Κονσταντίν Μπρανκούζι, Αλεξάντερ Αρχιπένκο, Οσίπ Ζαντκίν, Εμίλ Τζιλιολί, Ζαν Αρπ δίπλα σε έργα λιγότερο γνωστών καλλιτεχνών.

Εξωτερικοί σύνδεσμοι
--------------------

* Το Υπαίθριο Μουσείο Γλυπτικής (γαλλικά)

Παραπομπές
----------

1. ↑ . «parisrues.com/div/05/paris-05-musee-de-la-sculpture-en-plein-air.html». Αρχειοθετήθηκε από το πρωτότυπο στις 8 Ιουλίου 2017.
2. ↑ . «eutouring.com/musee\_de\_la\_sculpture\_en\_plein\_air.html».
3. ↑ . «en.parisinfo.com/paris-museum-monument/71487/Musee-de-la-Sculpture-en-plein-air».
4. ↑ . «batobus.com/».
5. ↑ . «timeout.fr/paris/musee/jardin-tino-rossi-musee-de-la-sculpture-en-plein-air».
Το **Bangerz** είναι το τέταρτο studio album από την Μάιλι Σάιρους. Το άλμπουμ κυκλοφόρησε στις 8 Οκτωβρίου 2013 και είναι το πρώτο της που κυκλοφόρησε μέσω την δισκογραφική εταιρεία *RCA Records .*

Η Miley συν-έγραψε 12 από τα 16 τραγούδια του δίσκου.

Το άλμπουμ είχε ως πρώτο single το *We can't stop* και ως δεύτερο το *Wrecking Ball*, τα οποία σημείωσαν μεγάλη επιτυχία.Συγκεκριμένα το βίντεο κλιπ του *Wrecking Ball* έσπασε το 24ωρο ρεκόρ του καναλιού VEVO με 19,3 εκατομμύρια προβολές καθώς και το ρεκόρ του ίδιου καναλιού για το βίντεο που θα φθάσει γρηγορότερα στις 100 εκατομμύρια προβολές(6 ημέρες) το οποίο κατείχε ήδη η Σάιρους.
Αργότερα κυκλοφόρησε και το τρίτο single της *Adore You*.

-Κατάφερε να πουλήσει πάνω από 1 εκατομμύριο αντίγραφα παγκοσμίως,έφθασε Νο1 στην Billboard Hot 200 List και 5 τραγούδια του άλμπουμ μπήκαν στη λίστα του περιοδικού με τα 100 πιο πετυχημένα τραγούδια.

-Τον Ιούνιο του 2014, εμφανίστηκαν στο διαδίκτυο δύο ακυκλοφόρητα τραγούδια του άλμπουμ-Bangerz: το "*Pretty Girls (Fun)*", και το "*Last Goodbye*" και τον Ιούνιο του 2015 κυκλοφόρησε ένα ακόμη τραγούδι στο διαδίκτυο με τίτλο "Nightmare".

-"TA 30 ΚΑΛΎΤΕΡΑ ALBUMS ΤΟΥ 2013" σύμφωνα με τον Έλληνα ραδιοφωνικό παραγωγό Giorgo Harizani του NEXT 96.1 , βρίσκεται και το ´ Bangerz ´ της Miley στη θέση #21.

Τραγούδια
---------

1. "Adore You"
2. 
3. "We Can't Stop"
4. 
5. "Bangerz(SMS)ft. Britney Spears
6. 
7. "4x4"ft.Nelly
8. 
9. "Stand By Me"ft. Future
10. 
11. "Wrecking Ball"
12. 
13. "Love, Money, Party"ft. Big Sean
14. 
15. "Get It Right"
16. 
17. "Drive"
18. 
19. "FU"ft.French Montana
20. 
21. "Do My Thang"
22. 
23. "Maybe You’re Right"
24. 
25. "Someone Else"

 *Bangerz – Deluxe version (bonus tracks)* 

1. 
2. "Rooting for My Baby "
3. 
4. "On My Own"
5. 
6. "Hands in the Air" (featuring Ludacris)

Υποψηφιότητες
-------------

* Βραβείο Billboard’s Readers Poll Awards Καλύτερου Άλμπουμ
* Βραβείο People's Choice Αγαπημένου Άλμπουμ
* World Music Award Καλύτερου Άλμπουμ
Σύγκριση μεγέθους του TRAPPIST-1 (ενός υπέρψυχρου νάνου) σε σχέση με τον Ήλιο.
Ο **υπέρψυχρος νάνος** είναι αστρικό ή υποαστρικό αντικείμενο φασματικού τύπου M ο οποίος έχει ενεργό θερμοκρασία κάτω από 2.700 K. O TRAPPIST-1 είναι ο πλέον γνωστός αστέρας αυτού του τύπου.

Η θεμελίωση
-----------

Η έννοια του υπέρψυχρου νάνου αστέρα διατυπώθηκε από τους *J. Davy Kirkpatrick*, *Todd J. Henry* και *Michael J. Irwin* το 1997. Σήμερα αυτή η κατηγορία περιλαμβάνει νάνους αστέρες τύπου M και φαιούς νάνους. Η παραπάνω συνθήκη δημιουργεί μια ετερογενή ομάδα αστέρων που περιλαμβάνει αστέρες με πολύ χαμηλή μάζα και καφέ νάνους. Αυτή η ομάδα αποτελεί το 15% των αστέρων που βρίσκονται σε κοντινή απόσταση από τον Ήλιο.

Οι πλανήτες τους
----------------

Λαμβάνοντας υπόψη το μοντέλο συσσώρευσης, τη μικρή μάζα τους, και το μικρό μέγεθος των πρωτο-πλανητικών δίσκων τους, οι αστέρες της ομάδας αυτής, θα μπορούσαν να φιλοξενήσουν έναν σχετικό άφθονο αριθμό πλανητών σαν τη Γη που κυμαίνονται σε μέγεθος από το μέγεθος του Ερμή μέχρι το μέγεθος της Γης. Η ανακάλυψη του πλανητικού συστήματος του TRAPPIST-1 και των επτά πλανητών του (με χαρακτηριστικά παρόμοια με αυτά της Γης) επιβεβαιώνει την υπόθεση αυτή.

Η ηλικία τους
-------------

Λόγω της αργής σύντηξης υδρογόνου που συμβαίνει στον πυρήνα τους, οι υπέρψυχροι αστέρες σε σύγκριση με άλλους αστέρες χαμηλής μάζας μπορούν να έχουν διάρκεια ζωής που προσεγγίζει τα 100 δισεκατομμύρια χρόνια. Ως εκ τούτου, με δεδομένη την ηλικία του Σύμπαντος που υπολογίζεται στα 13,8 δις χρόνια, η ηλικία τους είναι σχετικά μικρή.

Παραπομπές
----------

1. ↑  «Temperate Earth-sized planets transiting a nearby ultracool dwarf star» (PDF). *ESO*. Ανακτήθηκε στις 10 Μαΐου 2016.
2. ↑
3. ↑  Adams, F. C.; P. Bodenheimer; G. Laughlin (2005). «M dwarfs: planet formation and long term evolution». *Astronomische Nachrichten* **326** (10): 913–919. doi:10.1002/asna.200510440. Bibcode: 2005AN....326..913A.
Η **Εκάτη (Hekate)** είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,67. Ανακαλύφθηκε το 1868 από τον Αμερικανό αστρονόμο Τζέιμς Κρεγκ Γουάτσον, που παρατηρούσε από το Ανν Άρμπορ του Μίτσιγκαν, και πήρε το όνομά της από την ομώνυμη θεά-μάγισσα της ελληνικής μυθολογίας, αλλά το όνομα δόθηκε και ως ανάμνηση της εκατοστής ανακαλύψεως αστεροειδούς, που αντιπροσώπευε, από την ελληνική λέξη «εκατό».

Φυσικά χαρακτηριστικά
---------------------

Η μέση διάμετρος της Εκάτης υπολογίσθηκε σε 89 χλμ. ενώ η μάζα της εκτιμάται σε 1 τετράκις εκατομμύριο τόνους. Η μέση επιτάχυνση της βαρύτητας στον ισημερινό της Εκάτης εκτιμάται σε 3,3 cm/sec², ενώ η μέση ταχύτητα διαφυγής σε 54 m/sec. Μία μόνο επιπρόσθηση αστέρα από την Εκάτη έχει παρατηρηθεί, στις 14 Ιουλίου 2003 από τη Νέα Ζηλανδία.

Ο φασματικός τύπος της Εκάτης είναι **S** (λιθώδης). Το άλβεδό της είναι 0,192 και η μέση θερμοκρασία στην επιφάνειά της εκτιμάται σε 119 βαθμούς Κελσίου κάτω από το μηδέν (μέγιστη –35).

Η Εκάτη περιστρέφεται γύρω από τον εαυτό της μία φορά κάθε 13 ώρες και 20 λεπτά.

Παραπομπές
----------

1. ↑  *JPL Small-Body Database*. 2000100.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 99 Δίκη | 100 Εκάτη | 101 Ελένη |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
|  |
| --- |
| Τμήμα μιας σειράς για το Ισλάμ |
| *Ουσούλ αλ-φικχ* |
| *Φικχ* |
| * Τακλίντ
* Ιζτιχάντ
* Μαδχάμπ
* Μεντρεσές
 |
| *Αχκάμ* |
| * Φίτνα
* Τζιχάντ
* Τακίγια
 |
| 
Τίτλοι |
| * Χαλίφης
* Μουφτής
* Καδής
* Ιμάμης
* Σεϊχουλισλάμης
* Σεΐχης
* Ουλεμάς
* Αγιατολάχ
* Χοτζατολεσλάμ
* Μουλάς
* Χότζας
* Γαζής
 |
| π • σ • ε
 |

Ως **Χότζας** αναφέρεται συνήθως ο μουσουλμάνος Τούρκος ιεροδιδάσκαλος, (τουρκικά "Χότζα" Hoca). Σύμφωνα με τη μουσουλμανική θρησκεία, ο χότζας είναι γνώστης του ισλαμικού νόμου.

Το όνομα αυτό προέρχεται από την αραβική λέξη *χατζέ* ή *χοτζά* που αποδίδει την έννοια του αφέντη, αγά, δάσκαλου, σαρικοφόρου, εμπόρου και άλλα παρόμοια. Η κυριότερη σημασία της λ. στην τουρκική είναι "δάσκαλος". Ο πληθυντικός στην περσική "χοτζαγκιαάν" εχρησιμοποιείτο στην Οθωμανική Αυτοκρατορία (ως "χατζεγκιαάν") για να σημάνει τη συντεχνία των υπαλλήλων του αυτοκρατορικού διβανίου και ιδιαίτερα εκείνους που στελέχωναν τις δημοσιονομικές υπηρεσίες και γενικά την τάξη των "καλεμιγιέ", δηλαδή τους "καλαμαράδες". Οι χατζεγκιαάν δεν προέρχονταν από τους "ουλεμά", δηλαδή δεν ανήκαν στο ιεροδικαστικό/διδασκαλικό σώμα ή στο ισλαμικό ιερατείο αλλά συνήθως είχαν φοιτήσει σε *μεντρεσέ*, το ισλαμικού τύπου σχολείο.

Στη λαογραφία των χωρών της Μέσης Ανατολής, αλλά και της Τουρκίας, περίφημος υπήρξε ο Νασρεντίν Χότζας και οι ιστορίες του.

Παραπομπές
----------

1. ↑  Σαρρής Νεοκλής, Προεπαναστατική Ελλάδα και Οσμανικό κράτος. Από το χειρόγραφο του Σουλεϋμάν Πενάχ Εφέντη του Μοραΐτη (1785). Εκδ. «Ηρόδοτος», Αθήνα, 1993, σ. 10.
Η **ψηφιακή ωριμότητα** (αγγλικά: *digital maturity*) αναφέρεται στην ικανότητα ενός οργανισμού να επωφελείται από την υιοθέτηση ψηφιακών τεχνολογιών. Συνεπώς, η ψηφιακή ωριμότητα δεν περιορίζεται στην εφαρμογή, αλλά κυρίως στο βαθμό κατά τον οποίο η χρήση ψηφιακών μέσων συμβάλλει στην αύξηση της αποδοτικότητας ενός οργανισμού. Η ψηφιακή ωριμότητα μπορεί να αναφέρεται στις κυβερνήσεις, σε επιχειρήσεις, καθώς και στα μέλη μιας κοινωνίας ή και σε μεμονωμένα άτομα.

Στην Ευρωπαϊκή Ένωση, αλλά και διεθνώς, υπάρχουν δείκτες που αξιολογούν την ψηφιακή ωριμότητα των χωρών σε επίπεδο κυβερνήσεων, επιχειρήσεών, εργατικού δυναμικού και άλλων επιμέρους τομέων. Οι κυριότεροι δείκτες ψηφιακής ωριμότητας είναι οι παρακάτω:

* Δείκτης ψηφιακής οικονομίας και κοινωνίας (DESI)
* Ο Δείκτης Ανάπτυξης και Ψηφιακής Διακυβέρνησης (EGDI)
* Δείκτης Ανάπτυξης ΤΠΕ (IDI)
* Δείκτης Ψηφιακής Εξέλιξης (DEI)

Δείτε επίσης
------------

* Ψηφιακός μετασχηματισμός

Πηγές
-----

* What is Digital Maturity? A short definition of Digital Maturity, techslang.com, Ανακτήθηκε στις 15 Ιουλίου 2021
* Ψηφιακή και τεχνολογική ωριμότητα οικονομίας και επιχειρήσεων, (ΣΕΒ και Deloitte, 2020), Ανακτήθηκε στις 15 Ιουλίου 2021

Εξωτερικοί σύνδεσμοι
--------------------

* The Digital Economy and Society Index (DESI)
* E-Government Development Index (EGDI)
* The ICT Development Index (IDI) Αρχειοθετήθηκε 2021-07-15 στο Wayback Machine.
* Digital Evolution Index
Οι **τρίτωνες** είναι μια ομάδα σαλαμανδρών στην υποοικογένεια Pleurodelinae. Σε αντίθεση με τα άλλα μέλη της οικογένειας Salamandridae, οι τρίτωνες είναι ημιυδρόβια είδη, εναλλασσόμενοι μεταξύ μιας υδρόβιας και μιας χερσαίας φάσης.

Περιγραφή
---------

Οι τρίτωνες έχουν πολλά κοινά χαρακτηριστικά με τα υπόλοιπα Ουρόδηλα, συμπεριλαμβανομένων του διαπέρατου δέρματος, τεσσάρων ισομεγέθων άκρων, διακριτής ουράς. Οι υδρόβιες προνύμφες διαθέτουν δόντια, τόσο στην πάνω όσο και στην κάτω γνάθο, και εξωτερικά βράγχια. Έχουν την ικανότητα αναγέννησης άκρων, οφθαλμών, νωτιαίου μυελού, καρδιάς, εντέρου και γνάθων.

Γεωγραφική κατανομή
-------------------

Περισσότερα από 100 είδη τριτώνων είναι γνωστά από τη Βόρεια Αμερική, την Ευρώπη, τη Βόρεια Αφρική και την Ασία.

Βιολογία
--------

Η κύρια αναπαραγωγική περίοδος για τους τρίτωνες (στο βόρειο ημισφαίριο) είναι τον Ιούνιο και Ιούλιο. Το ζευγάρωμα περιλαμβάνει διαφορετικά για κάθε είδος τελετουργικά και περίπλοκες συμπεριφορές. Λαμβάνει χώρα σε λίμνες ή ρυάκια, όπου το αρσενικό μεταφέρει ένα σπερματοφόρο στο θηλυκό. Τα γονιμοποιημένα αυγά αποθέτονται ένα προς ένα, συνήθως προσαρτημένα σε υδρόβια φυτά. Αυτό τα διακρίνει από τα αυγά των άλλων αμφιβίων, που αποθέτονται κατά συστάδες ή λωρίδες. Τα φύλλα των υδρόβιων φυτών συνήθως διπλώνονται ώστε να προστατεύουν τα αυγά. Μετά την εκκόλαψη οι προνύμφες διαθέτουν εξωτερικά βράγχια και τρέφονται με φύκη, μικρά ασπόνδυλα, γυρίνους ή προνύμφες τριτώνων.

Κατά τη διάρκεια των ακόλουθων μηνών οι προνύμφες υφίστανται μεταμόρφωση, όπου αναπτύσσουν άκρα, χάνουν τα εξωτερικά τους βράγχια, τα οποία αντικαθίστανται από πνεύμονες. Όταν ολοκληρωθεί η μεταμόρφωση αφήνουν το νέρο και εισέρχονται στη χερσαία φάση της ζωής τους. Επιστρέφουν στο νερό κατά την αναπαραγωγική περίοδο.

Παρουσία στη Ελλάδα
-------------------

Στην Ελλάδα απαντώνται πέντε είδη τριτώνων: 

* Ελληνικός λισσοτρίτωνας – *Lissotriton graecus* (Wolterstorff, 1906)
* Ανατολικός λισσοτρίτωνας – *Lissotriton schmidtleri* (Raxworthy, 1988)
* Αλπικός τρίτωνας – *Icthyosaura alpestris (Laurenti, 1768)*
* Βαλκανικός χτενοτρίτωνας – *Triturus ivanbureshi* Arntzen & Wielstra, 2013
* Μακεδονικός χτενοτρίτωνας – *Triturus macedonicus* (Karaman, 1922)

Παραπομπές
----------

1. 1 2
2. ↑  «herpetofauna.gr - Ελληνική Ερπετοπανίδα». *www.herpetofauna.gr*. Ανακτήθηκε στις 11 Φεβρουαρίου 2020.
Ο **Χοκ Σοχέτρα** (*Hok Sochetra*, χμερ: ហុក សុចិត្រា , γεννήθηκε ‎27 Ιουλίου 1974) είναι πρώην ποδοσφαιριστής από την Καμπότζη που αγωνιζόταν ως επιθετικός. Ένας από τους καλύτερους παίκτες στην ιστορία της χώρας του, είναι πρώτος σκόρερ στην ιστορία της εθνικής ομάδας της Καμπότζης με 20 γκολ.

Καριέρα
-------

Υπήρξε ο πιο παραγωγικός επιθετικός στην ιστορία της χώρας με περισσότερα από 500 γκολ στις εσωτερικές διοργανώσεις. Το 1997 τιμήθηκε με το βραβείο του καλύτερου ποδοσφαιριστή της Νοτιοανατολικής Ασίας. Κέρδισε τον πρώτο τίτλο με σύλλογο το 2002 με την Πνομ Πεν Κράουν (τότε ονομαζόμενη Σαμάρτ Γιουνάιτεντ) που ήταν και ο πρώτος στην ιστορία του συλλόγου, ενώ για τον ίδιο ο τρίτος. Κατέκτησε ακόμα δύο εθνικά Κύπελλα (2011, 2012).

Με την εθνική ομάδα της Καμπότζης αγωνίστηκε σε τρεις διοργανώσεις του Κυπέλλου της AFF (Ποδοσφαιρική Ομοσπονδία Εθνών Νοτιανατολικής Ασίας). Συμμετείχε στο εναρκτήριο το 1996 στη Σιγκαπούρη, γνωρίζοντας τέσσερις ήττες. Το 2000, σκόραρε το πρώτο γκολ στην ήττα με 3–2 από τη Μαλαισία και στη συνέχεια σημειώνοντας ένα τέρμα στο 3–0 επί του Λάος, που ήταν η πρώτη νίκη στη διοργάνωση. Στις 27 Απριλίου 1997 σημείωσε το πρώτο γκολ της Καμπότζης σε προκριματική φάση Παγκοσμίου Κυπέλλου του 1998 στον αγώνα με την Ινδονησία (αποτέλεσμα 1–1). Με την εθνική ομάδα σημείωσε συνολικά 42 γκολ σε 64 επίσημους και ανεπίσημους αγώνες.

Ξεκίνησε καριέρα προπονητή κατά τη διάρκεια της ενεργού δράσης του και για μικρό χρονικό διάστημα στην Πνομ Πεν Κράουν. Το 2012 ανέλαβε προπονητής στην εθνική Καμπότζης, όπου παρέμεινε μόνο τέσσερις μήνες γνωρίζοντας τέσσερις ήττες σε ισάριθμους αγώνες.

Τίτλοι και διακρίσεις
---------------------

**Μπόντιγκαρντς Κλαμπ**

* Πρωτάθλημα Καμπότζης (2) : 1996, 1997

**Πνομ Πεν Κράουν**

* Πρωτάθλημα Καμπότζης : 2002

**Πρεχ Χαν Ριτς**

* Κύπελλο Καμπότζης (2) : 2011, 2012

Δείτε επίσης
------------

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

Παραπομπές
----------

1. 1 2 3  «Hok Sochetra given top job». Ανακτήθηκε στις 14 Φεβρουαρίου 2022.
2. ↑  «Sochetra Hok (Player)». Ανακτήθηκε στις 14 Φεβρουαρίου 2022.
3. ↑  «FIFA : Cambodia reviving historical passion for football». Ανακτήθηκε στις 14 Φεβρουαρίου 2022.
4. ↑  «Cambodia - List of Champions». Ανακτήθηκε στις 14 Φεβρουαρίου 2022.
5. ↑  «Cambodia - List of Cup Winners». Ανακτήθηκε στις 14 Φεβρουαρίου 2022.
6. ↑  «HOME TIES EXCITING FOR CAMBODIA, SAYS SOCHETRA». Ανακτήθηκε στις 14 Φεβρουαρίου 2022.
7. ↑  «Cambodia - List of International Matches». Ανακτήθηκε στις 14 Φεβρουαρίου 2022.
8. ↑  «Cambodia v Indonesia, 27 April 1997». Ανακτήθηκε στις 14 Φεβρουαρίου 2022.
9. ↑  «Football Legend Hok Sochetra To Coach Cambodia». Ανακτήθηκε στις 14 Φεβρουαρίου 2022.
10. ↑  «HOK SOCHETRA QUITS». Ανακτήθηκε στις 14 Φεβρουαρίου 2022.

Εξωτερικοί σύνδεσμοι
--------------------

* Hok Sochetra speaks out about the beautiful game in Cambodia
Τα **χολικά οξέα** (*αγγλ.* bile acids), τα οποία συνήθως συναντώνται ως **χολικά άλατα** είναι πολικά καρβοξυλικά οξέα παράγωγα της χοληστερόλης και ιδιαίτερα σημαντικά μόρια για την πέψη, ειδικά για τη διαλυτοποίηση των λιπών της τροφής. Τα άλατα Να⁺ και Κ⁺ του γλυκοχολικού οξέος και του ταυροχολικού οξέος είναι τα κύρια **χολικά άλατα.** To γλυκοχολικό και το ταυροχολικό προκύπτουν από τη σύζευξη του **χολικού οξέος** με γλυκίνη και ταυρίνη, αντίστοιχα.

Τα **χολικά άλατα** περιέχουν πολικές και παράλληλα μη πολικές περιοχές και δρουν ως ισχυρά απορρυπαντικά. Αυτές οι ουσίες συντίθεται στο ήπαρ, αποθηκεύονται στη χοληδόχο κύστη και εκκρίνονται στο έντερο, στον βαθμό που η δράση τους απαιτείται.

Σύνθεση
-------

Η σύνθεση **χολικών αλάτων** αντιπροσωπεύει την κύρια οδό αποικοδόμησης της χοληστερόλης. Το πρώτο βήμα περιλαμβάνει υδροξυλίωση στον C-7, η 7α-υδροξύλαση, η οποία καταλύει την αντίδραση, είναι μια οξειδάση μεικτής λειτουργίας που συνεργάζεται με το κυτόχρωμα P-450. Οι οξειδάσες μεικτής λειτουργίας (αγγλ. mixed-function oxidases) χρησιμοποιούν στις αντιδράσεις τους μοριακό O2 ως υπόστρωμα. Το ένα άτομο οξυγόνου προορίζεται για υδροξυλίωση του υποστρώματος, ενώ το δεύτερο ανάγεται σε νερό. Η λειτουργία του κυτοχρώματος P-450 είναι η ενεργοποίηση του O2 για την αντίδραση υδροξυλίωσης.

Πηγές
-----

1. 1 2  Garrett, Crisham, Reginald H. Charles M. (2019). *Βιοχημεία Garrett 6η Αμερικάνικη - 1η Ελληνική Έκδοση*. Αγίου Ιωάννου 63 και Ελευθερίας 1, 153 42, Αγία Παρασκευή: Utopia publishing. σελ. 894. ISBN 9786185173401.
Η **Bench** (εμπορευόμενη ως "**Bench.**") είναι βρετανική μάρκα ειδών ένδυσης που δραστηριοποιείται παγκοσμίως, συμπεριλαμβανομένης της Ευρώπης, του Καναδά και της Αυστραλίας. Η εταιρεία ιδρύθηκε στο Μάντσεστερ της Βρετανίας, και ειδικεύεται στη μόδα του δρόμου.

Ιστορία
-------

Η μάρκα ξεκίνησε το 1989 δημιουργώντας γραφικά σχέδια σε μπλουζάκια που επηρεάστηκαν από το σκέιτμπορντινγκ. Με τα χρόνια, η Bench έχει εξελιχθεί σε παγκόσμιο εμπορικό σήμα τρόπου ζωής. Και τώρα πουλάει όχι μόνο ανδρικά, αλλά και γυναικεία, συμπεριλαμβανομένων των τζιν, παντελόνια, ζώνες, τσάντες, φούστες και φορέματα.

Παραπομπές
----------

1. 1 2  «Archived copy». Αρχειοθετήθηκε από το πρωτότυπο στις 7 Ιουλίου 2012. Ανακτήθηκε στις 23 Ιουλίου 2012.

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Bench (British clothing brand)  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
**Ο Τσεκιτζιάν Χοβχαννές Χαρουτιούνι** (αρμενικά: Չեքիջյան Հովհաննես Հարությունի, γεννηθείς την 23 Δεκεμβρίου 1928 στην Κωνσταντινούπολη Τουρκίας) είναι Σοβιετικός διευθυντής χορωδιών, συνθέτης και εκπαιδευτικός. Έχει τιμηθεί ως Εθνικός Καλλιτέχνης της ΕΣΣΔ (1975) και της ΣΣΔ Αρμενίας (1971), με τη θέση του καθηγητή στο Κρατικό Ωδείο του Γερεβάν Κομιτάς(1982) και ως Εθνικός Ήρωας της Αρμενίας (2017)  .

Βιογραφία
---------

Ο Χοβχαννές Τσεκιτζιάν γεννήθηκε την 23η Δεκεμβρίου 1928 στην Βυζαντινή Κωνσταντινούπολη (σημερινή Κωνσταντινούπολη στην Τουρκία ). Το 1934-1941 μαθήτευσε στο σχολείο Μκιταριάν στην Κωνσταντινούπολη, το 1941-1947 σπούδασε στο Γαλλικό Κολέγιο του Αγίου Μιχαήλ, το 1944-1951 σπούδασε μουσική σύνθεση στο Κρατικό Ωδείο της Κωνσταντινούπολης, το 1947-1951 παρακολούθησε μαθήματα στο Κωνσταντινουπολίτικο παράρτημα του Κολεγίου Βιέννης. Το 1951 - 1953 συνέχισε την εκπαίδευσή του στο Παριζιάνικο Ωδείο *Ecole Normale de Musique* με καθηγητή τον Μαέστρο και φλαουτίστα Ζαν Φουρνέ, καθώς και στο Ινστιτούτο Χημείας από όπου έλαβε δίπλωμα χημικής μηχανικής. Το 1958-1961 ήταν στο μεταπτυχιακό πρόγραμμα του Ωδείου της Κωνσταντινούπολης  .

Το 1946-1960 (με μία παύση το 1951-1954) εργάστηκε ως μαέστρος της Κρατικής Χορωδίας της Κωνσταντινούπολης και παράλληλα το 1958-1961 ήταν μουσικός διευθυντής της Όπερας της Κωνσταντινούπολης.

Ζει στην Αρμενία από το 1961 και από τότε είναι ο κύριος Διευθυντής της Κρατικής Ακαδημαϊκής Χορωδίας της Αρμενίας. Υπό την διεύθυνσή του, η χορωδία έχει αποδώσει σπουδαία έργα κλασικών και σύγχρονων Αρμένιων συνθετών, αρμενικά λαϊκά τραγούδια και κομμάτια όπερας. Έχει πραγματοποιήσει επίσης συμφωνικά κονσέρτα με μεγάλες ορχήστρες της ΕΣΣΔ, καθώς και περιοδείες στο εξωτερικό. Έχει συγγράψει μουσικές συνθέσεις και φωνητικές συμφωνίες, όπως τα έργα «*Գարնանային անուրջներ*» (Ανοιξιάτικα Όνειρα), και «*Տոնական ձոն*» (Ωδή Διακοπών). Το 1975 άρχισε να διδάσκει στο Κρατικό Ωδείο του Γερεβάν Κομιτάς και από το 1982 είναι Γενικός διευθυντής στο Ακαδημαϊκό Κρατικό Θέατρο Όπερας και Μπαλέτου Αλεξάντερ Σπεντιαριάν.

Παραπομπές
----------

1. ↑  «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀԻ ՀՐԱՄԱՆԱԳԻՐԸՀ. Հ. ՉԵՔԻՋՅԱՆԻՆ «ՀԱՅԱՍՏԱՆԻ ԱԶԳԱՅԻՆ ՀԵՐՈՍ» ԲԱՐՁՐԱԳՈՒՅՆ ԿՈՉՈՒՄ ՇՆՈՐՀԵԼՈՒ ՄԱՍԻՆ». Ανακτήθηκε στις 13  Ιανουαρίου 2018.
2. ↑  «ՀՀ Նախագահի հրամանագրերը - Փաստաթղթեր - Հայաստանի Հանրապետության Նախագահ». *նախագահ.հայ*. Ανακτήθηκε στις 13 Ιανουαρίου 2018.
3. ↑  «Дирижеры». Αρχειοθετήθηκε από το πρωτότυπο στις 22 Φεβρουαρίου 2014. Ανακτήθηκε στις 14 Μαΐου 2019.
4. ↑  Հայկական Սովետական Հանրագիտարան

Βιβλιογραφία
------------

* Դավթյան Ս. Հովհաննես Չեքիջյան, արվեստագետն ու քաղաքացին, Երևան, 2000:

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 306407281
* **Europeana**: agent/base/37931
* LCCN: n92115927
* ISNI: 0000 0000 4296 5362
* BNF: cb155012893 (data)

 |

 |
**Κίνημα υπέρ της αποδοχής της διαφορετικότητας του σωματότυπου** (body positivity) καλείται το κοινωνικό κίνημα που επικεντρώνεται και μάχεται για την αποδοχή όλων των σωματοτύπων, ανεξαρτήτως μεγέθους, σχήματος, χρώματος δέρματος, φύλου και σωματικών ικανοτήτων, ενώ αμφισβητεί τα σημερινά πρότυπα ομορφιάς ως ανεπιθύμητη κοινωνική κατασκευή.

Ως μέρος του πρώτου κύματος φεμινισμού από τις δεκαετίες 1850-1890, είχε ως στόχο να βάλει τέλος στην τάση των γυναικών να αλλάζουν το σώμα τους χρησιμοποιώντας κορσέ, προκειμένου να ταιριάζουν στο πρότυπο του να έχουν στενή μέση, γνωστό και ως "μέση δακτυλίδι". Το κίνημα στοχεύει να αλλάξει τις κοινωνικές και ατομικές αντιλήψεις για το βάρος, το μέγεθος και την εμφάνιση ώστε να είναι αποδεκτοί όλοι σωματότυποι. Η αντίληψη ενός ατόμου για το σώμα του μπορεί να επηρεάσει σε μεγάλο βαθμό την ψυχική του υγεία και τη γενική του ευεξία, ιδιαίτερα στους εφήβους. Η αρνητική αντίληψη για το σώμα του ατόμου μπορεί να οδηγήσει σε μια σειρά από προβλήματα σωματικής και ψυχικής υγείας, όπως η νευρική ανορεξία, η βουλιμία, η κατάθλιψη κ.α.

Παραπομπές
----------

1. ↑  Leboeuf, Céline (2019). «What Is Body Positivity? The Path from Shame to Pride» (στα αγγλικά). *Philosophical Topics* **47** (2): 113–128. ISSN 0276-2080. .
2. ↑  Lazuka, Rebecca F.; Wick, Madeline R.; Keel, Pamela K.; Harriger, Jennifer A. (Σεπτέμβριος 2020). «Are We There Yet? Progress in Depicting Diverse Images of Beauty in Instagram's Body Positivity Movement» (στα αγγλικά). *Body Image* **34**: 85–93. doi:10.1016/j.bodyim.2020.05.001. ISSN 1740-1445. PMID 32534269. .
3. ↑  Siegel, Judith M.; Yancey, Antronette K.; Aneshensel, Carol S.; Schuler, Roberleigh (August 1999). «Body image, perceived pubertal timing, and adolescent mental health» (στα αγγλικά). *Journal of Adolescent Health* **25** (2): 155–165. doi:10.1016/s1054-139x(98)00160-8. ISSN 1054-139X. PMID 10447043. .
**Υπομονή** (ή **ανοχή**) είναι η ικανότητα να υπομένει κάποιος δύσκολες συνθήκες, ανοχή στην πρόκληση χωρίς απάντηση με ασέβεια/θυμό την επιμονή για την επίτευξη στόχων και την παρέλευση του χρόνου. Στην ψυχολογία και στη γνωστική νευροεπιστήμη, η υπομονή μελετάται ως τροχοπέδη στη λήψη αποφάσεων.

Το 2005, μια μελέτη που περιελάμβανε ιάκχους και ασπρόλοφους ταμαρίνους τα ζώα και των δύο ειδών αντιμετώπισαν ένα πρότυπο αυτοελέγχου στο οποίο τα άτομα επέλεξαν να λάβουν μια άμεση μικρή ανταμοιβή και να περιμένουν ένα μεταβλητό χρονικό διάστημα για μια μεγαλύτερη ανταμοιβή. Υπό αυτές τις συνθήκες, οι ιάκχοι περίμεναν σημαντικά περισσότερο φαγητό από τους ταμαρίνους. Αυτή η διαφορά δεν μπορεί να εξηγηθεί από βιωματικές εμπειρίες, την κοινωνική συμπεριφορά ή το μέγεθος του εγκεφάλου. Ωστόσο, μπορεί να εξηγηθεί με την σίτιση, η οποία παρέχει μια επιλεκτική πίεση για την εξέλιξη του αυτοέλεγχου.

Στον Χριστιανισμό, η υπομονή είναι μία από τις πιο πολύτιμες αρετές της ζωής.  Η αυξανόμενη υπομονή θεωρείται ως έργο του Αγίου Πνεύματος στον Χριστιανό που έχει αποδεχτεί το δώρο της σωτηρίας. Ενώ η υπομονή δεν είναι μία από τις παραδοσιακές βιβλικές τρεις θεολογικές αρετές ούτε μία από τις παραδοσιακές βασικές αρετές, είναι μέρος του καρπού του Αγίου Πνεύματος, σύμφωνα με τον Απόστολο Παύλο στην Επιστολή προς Γαλάτας.

Παραπομπές
----------

1. ↑  O.G.J. Al-Ubaydli,Jones,Weel (2013). «Patience, cognitive skill, and coordination in the repeated stag hunt.». *Journal of Neuroscience, Psychology, and Economics* **6** (2): 71–96. doi:10.1037/npe0000005. .
2. ↑  Stevens, J. R.; Hallinan, E. V.; Hauser, M. D. (2005). «The ecology and evolution of patience in two New World monkeys». *Biology Letters* **1** (2): 223–226. doi:10.1098/rsbl.2004.0285. PMID 17148172. PMC 1626214. .
3. ↑  Ford, LLD, Thomas (1811). *The Dignity and Duty of Magistrates. A Sermon [on Job Xxix. 14-17] Preached ... at the Assizes ... in St. Martin Church, Leicester, August 8, 1811*. The High-Sheriff and the Grand Jury, σελ. 8.
4. ↑  See David Baily Harned, *Patience: How We Wait Upon the World*, rev. ed. (Eugene, OR: Wipf & Stock, 2015), chap. 2.
Το **χοληφόρο δέντρο**, ή **δίκτυο των χοληφόρων**, είναι το δίκτυο των χοληφόρων αγγείων μέσα στο οποίο ρέει η χολή. Από άποψη εμβρυολογίας, προέρχεται από το αρχέγονο έντερο και σχηματίζεται μαζί με το ήπαρ. Το χοληφόρο δέντρο αποτελείται από τα ενδοηπατικά και τα εξωηπατικά χοληφόρα.

Ενδοηπατικά χοληφόρα
--------------------

Τα ενδοηπατικά χοληφόρα είναι αγγεία που βρίσκονται μέσα στο ήπαρ. Λαμβάνουν τη νεοπαραγόμενη χολή και την αποδίδουν στο εξωηπατικό δίκτυο.

Εξωηπατικά χοληφόρα
-------------------

Τα εξωηπατικά χοληφόρα αποτελούνται από το δεξιό και αριστερό ηπατικό πόρο, τον κοινό ηπατικό, το χοληδόχο πόρο και τη χοληδόχο κύστη.

### Ηπατικοί πόροι

Ο δεξιός και ο αριστερός ηπατικός πόρος, μήκους 1-4 εκατοστά, συλλέγουν τη χολή από το ενδοηπατικό δίκτυο και συνενούνται στις πύλες του ήπατος για να σχηματίσουν τον κοινό ηπατικό πόρο, ο οποίος έχει μήκος 3-4 εκατοστά και συνεχίζει την πορεία του προς τα κάτω μέχρις ότου ενωθεί με τον κυστικό πόρο.

### Χοληδόχος πόρος

Ο χοληδόχος πόρος αποτελεί τη συνέχεια του κοινού ηπατικού προς τα κάτω και έχει μήκος που ποικίλλει γύρω από ένα μέσο όρο 8 εκατοστών και εύρος 8 χιλιοστά. Έχει συνήθως δύο μοίρες: η ελεύθερη μοίρα του ακολουθώντας πορεία που έρχεται σε σχέση με το δωδεκαδάκτυλο και το πάγκρεας, ενώνεται με τον παγκρεατικό πόρο και εκβάλλει στο δωδεκαδάκτυλο. Στο σημείο εκβολής περιβάλλεται από τον σφιγκτήρα του Oddi και σχηματίζει μια θηλή, το φύμα του Vater.

### Χοληδόχος κύστη

Κύριο λήμμα: Χοληδόχος κύστη
Η χοληδόχος κύστη βρίσκεται στην κάτω επιφάνεια του ήπατος. Ενώνεται με τον κοινό ηπατικό πόρο, δια του κυστικού πόρου.

Βιβλιογραφία
------------

* Παπαδημητρίου, «Σύγχρονη γενική χειρουργική», εκδόσεις Μ. Παρισιάνου.
* Snell R. «Κλινική ανατομική», ιατρικές εκδόσεις Λίτσας.
|  |
| --- |
| 
Καλλιτεχνική γραφήΜέγα Ετυμολογικόν, 1499 |
| Ελληνικό αλφάβητο |
| Αα | Άλφα | Νν | Νι |
| Ββ | Βήτα | Ξξ | Ξι |
| Γγ | Γάμμα | Οο | Όμικρον |
| Δδ | Δέλτα | Ππ | Πι |
| Εε | Έψιλον | Ρρ | Ρω |
| Ζζ | Ζήτα | Σσς | Σίγμα |
| Ηη | Ήτα | Ττ | Ταυ |
| Θθ | Θήτα | Υυ | Ύψιλον |
| Ιι | Ιώτα | Φφ | Φι |
| Κκ | Κάππα | Χχ | Χι |
| Λλ | Λάμδα | Ψψ | Ψι |
| Μμ | Μι | Ωω | Ωμέγα |
| Ιστορία |
| Αρχαϊκές τοπικές παραλλαγές* Δίγαμμα
* Ήτα
* Σαν
* Τσαν
* Κόππα
* Σαμπί
 |
| Σημεία στίξης Συμπλέγματα |
| Αριθμοί ϛ (6) ϟ (90) ϡ (900) |
| Σε άλλες γλώσσες |
| * Βακτριανά
* Μυσικά
* Λυκιακά
* Καρικά
* Γοτθικά
* Ελληνοϊβηρικά
* Κοπτικά
* Παλαιονουβικά
* Καραμανλήδικα
 |
| Σχετικά λήμματα |
| * Πολυτονική γραφή
* Μικρογράμματη γραφή
* Ελληνικός κώδικας Μπράιγ
* Κώδικας Μορς
* Επιστημονικά σύμβολα
 |
| 

---

* **Κατηγορία Κατηγορία**
* **Commons page Κοινά**

---

π • σ • ε |

Το γράμμα **ψι** (παλαιά γραφή: **ψῖ**· κεφαλαίο **Ψ**, πεζό **ψ**) είναι το εικοστό τρίτο γράμμα του ελληνικού αλφαβήτου. Είναι διπλό σύμφωνο που προκύπτει από συνδυασμούς ενός χειλικού συμφώνου /p, v, f/ με τον φατνιακό τριβόμενο /s/. Στα ελληνικά, από την αρχαιότητα, αναπαριστά την ακολουθία /ps/ (π.χ. *ά**ψ**ητος*)*.*

Όπως το **Φ** και το **Χ,** το **Ψ** προστέθηκε στο αλφάβητο από τους Έλληνες και δεν έχει κάποιο αντίστοιχο στο φοινικικό αλφάβητο αποτελώντας μια πρωτοπόρα λύση για την αναπαράσταση των ιδιαίτερα συχνών συμφωνικών συνδυασμών χειλικού με φατνιακό τριβόμενο σε ρηματικές μορφές όπως *λείψω* ([[λείπ][σω]]). Προήλθε από το γράφημα <Υ> με προέκταση της κάτω κεραίας στο μέσο της διχάλας· στα δυτικά ελληνικά αλφάβητα η ίδια ακολουθία συμβολιζόταν ως <ΦΣ>.

Στο λατινικό αλφάβητο δεν υπάρχει αντίστοιχο γράμμα. Στις λέξεις - δάνεια από τα ελληνικά αποδίδεται με το ps, παραδείγματος χάριν *Psychologia*. Στο κυριλλικό αλφάβητο υπήρχε ως Ѱ ѱ στην πρώιμη μορφή του, αλλά αργότερα καταργήθηκε και η χρήση του περιορίστηκε σε εκκλησιαστικά κείμενα.

Στο ελληνικό σύστημα αρίθμησης είναι το **25**ο ψηφίο και έχει αριθμητική αξία ψ´=**700.** Το γράμμα που προηγείται, το **χ΄,** αντιστοιχεί στο 600, και το **ω΄,** που έπεται, στο 800.

Συμβολισμός
-----------

* Το **Ψ** χρησιμοποιείται διεθνώς ως λογόγραμμα της επιστήμης της Ψυχολογίας, ως το πρώτο γράμμα της λέξης.
* Το πεζό **ψ** στα μαθηματικά δηλώνει τον κατακόρυφο άξονα ενός συστήματος συντεταγμένων.

Παραπομπές
----------

1. 1 2  Μπαμπινιώτης, Γ. (2005): *Λεξικό της Νέας Ελληνικής γλώσσας*. Αθήνα: Κέντρο Λεξικολογίας. *s.v.* «Ψ».

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **ψι**  |
Απεικόνιση ενός φραγμένου συνόλου (πάνω) και ενός απέραντου συνόλου (κάτω). Το σύνολο στο κάτω μέρος συνεχίζει ατέρμονα προς τα δεξιά.
Στην μαθηματική ανάλυση, ένα σύνολο ονομάζεται **φραγμένο**, αν κατά κάποιο τρόπο είναι περιορισμένου μεγέθους. Αντιστρόφως, ένα σύνολο το οποίο δεν περιορίζεται ονομάζεται **μη φραγμένο** ή **απέραντο**. Η λέξη φραγμένο δεν έχει κανένα νόημα σε ένα γενικό τοπολογικό χώρο, χωρίς κάποια μετρική.

Ορισμός
-------

Ένα σύνολο *S* πραγματικών αριθμών ονομάζεται **άνω φραγμένο**, αν υπάρχει ένας πραγματικός αριθμός *k* έτσι ώστε να ισχύει *k* ≥ *s* για όλους *s* στο *S*. Ο αριθμός *κ* ονομάζεται *ανώτερο όριο* ή *άνω φράγμα* του *S*. Οι όροι **κάτω φραγμένο** και *κατώτερο όριο* ή *κάτω φράγμα* ορίζονται ομοίως.

Ένα σύνολο *S* είναι **φραγμένο** αν έχει άνω και κάτω όρια. Ως εκ τούτου, το σύνολο των πραγματικών αριθμών είναι φραγμένο αν περιέχεται σε ένα πεπερασμένο διάστημα.

Μετρικός χώρος
--------------

Ένα υποσύνολο *S* ενός μετρικού χώρου (*M*, *d*) είναι φραγμένο εάν περιέχεται σε μια μπάλα πεπερασμένης ακτίνας, δηλαδή εάν υπάρχει *x* στον *Μ* και *r*>0 έτσι ώστε για όλα τα *s* στο *S*, να έχουμε *d(x, s)* < *r*. Ο *M* είναι ένας φραγμένος μετρικός χώρος (ή η *d* είναι μια φραγμένη μετρική) εάν ο *Μ* είναι φραγμένος ως υποσύνολο του εαυτού του.

* Ο πλήρως οριοθετημένος χώρος συνεπάγεται οριοθέτηση. Για υποσύνολα του **R***n* που είναι ισοδύναμα τα δύο.
* Ένας μετρικός χώρος είναι συμπαγής αν και μόνον αν είναι πλήρης και οριοθετείται πλήρως.
* Ένα υποσύνολο Ευκλείδειου χώρου **R***n* είναι συμπαγές αν και μόνον αν είναι κλειστό και φραγμένο.

Οριοθέτηση σε τοπολογικούς διανυσματικούς χώρους
------------------------------------------------

Στους τοπολογικούς διανυσματικούς χώρους υφίσταται ένας διαφορετικός ορισμός για τα φραγμένα σύνολα, ο οποίος ονομάζεται και *οριοθέτηση von Neumann*. Οι δύο ορισμοί συμπίπτουν, εάν η τοπολογία του τοπολογικού διανυσματικού χώρου επάγεται από κάποια μετρική η οποία είναι ομοιογενής, όπως στην περίπτωση μιας μετρικής που προκαλείται από τη νόρμα του διανυσματικού χώρου.

Παραπομπές
----------

1. ↑  Ζυγκιρίδης, Θ. «Μαθηματική ανάλυση Ι: Σύνολα, πραγματικοί αριθμοί» (PDF). Τμήμα Μηχανικών Πληροφορικής και Τηλεπικοινωνιών. Ανακτήθηκε στις 10 Ιουλίου 2023.
2. ↑  Παπαδημητράκης, Μ. «Ανάλυση 1 σε 39 μαθήματα» (PDF). Πανεπιστήμιο Κρήτης. Ανακτήθηκε στις 10 Ιουλίου 2023.

* R. G. Bartle & D. R. Sherbert, *Introduction to Real Analysis*, Limusa S.A. 2009.
* Robert D. Richmyer, *Principles of advanced mathematical physics*, Springer-Verlag, New York, 1978.
Η **Βρουνχίλδη (Brunhild)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,89. Ανακαλύφθηκε το 1872 από τον Γερμανοαμερικανό αστρονόμο Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και έλαβε το όνομα μιας από τις Βαλκυρίες στη σκανδιναβική μυθολογία. Το φαινόμενο μέγεθός της όπως φαίνεται από τη Γη κυμαίνεται από 11,77 έως 14,88.

Φυσικά χαρακτηριστικά
---------------------

Η μέση διάμετρος της Βρουνχίλδης είναι 48,0 χλμ. Η μάζα της εκτιμάται σε 120 τρισεκατομμύρια τόνους. Η μέση επιτάχυνση της βαρύτητας στον ισημερινό της Βρουνχίλδης εκτιμάται σε 1,34 cm/sec², δηλαδή η βαρύτητα εκεί είναι 731 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 25,4 m/sec (91,4 χιλιόμετρα την ώρα).

Ο φασματικός τύπος της Βρουνχίλδης είναι **S** (λιθώδης). Το γεωμετρικό άλβεδό της είναι 0,213 ± 0,026. Η μέση θερμοκρασία στην επιφάνειά της εκτιμάται σε περίπου 103 βαθμούς Κελσίου κάτω από το μηδέν.

Η Βρουνχίλδη περιστρέφεται γύρω από τον εαυτό της μία φορά κάθε 10 ώρες και 2 ή 3 λεπτά περίπου.

Παραπομπές
----------

1. ↑  *JPL Small-Body Database*. 2000123.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 122 Γκέρντα | 123 Βρουνχίλδη | 124 Άλκηστις |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Συντεταγμένες: 18°23′N 77°38′W﻿ / ﻿18.383°N 77.633°W﻿ / 18.383; -77.633

Η **Ενορία της Τρελόνι** (αγγλικά: Trelawny Parish; Τζαμαϊκή κρεολή: Chrilaani Parish) είναι μια από τις δεκατέσσερις ενορίες της Τζαμάικα. Έχει έκταση 874,6 τ.χλμ. και πληθυσμό 73.066 κατοίκων (2001). Πρωτεύουσα είναι η Φάλμουθ.

Γεωγραφία
---------

Η Τρελόνι βρίσκεται νοτιοδυτικά της Τζαμάικα. Στα νότια βρέχεται από την Καραϊβική Θάλασσα. Συνορεύει στα δυτικά με τον Άγιο Ιάκωβο, στα νοτιοδυτικά με την Αγία Ελίζαμπεθ, στα νοτιοανατολικά με την Μάντσεστερ και στα ανατολικά με την Αγία Άννα. Έχει έκταση 874,6 τ.χλμ.. Είναι η πέμτη μεγαλύτερη ενορία της Τζαμάικα μετά την Αγία Άννα, την Αγία Ελίζαμπεθ, την Κλαρεντόν και την Αγία Κατερίνα. 

### Πανίδα

Η Τρελόνι έχει πολλά ζώα όπως κίτρινα φίδια, πεταλούδες και άνω των 47 είδη πουλιών.

### Ποτάμια

Το κυριότερο ποτάμι της Τρελόνι είναι το Μάρθα Μπραι. Άλλα ποτάμια είναι ο Ρίο Μπουένο, ο Κέιν και ο Κουασί. 

  

### Κόλποι

Η Τρελόνι είναι πλούσια σε κόλπους. Ο κυριότερος είναι ο Γουάιτ Μπέυ. 

  

### Σπηλιές

Η Τρελόνι συμπεριλαμβάνει 48 σπηλιές. Οι κυριότερες είναι η Γουίντσορ και η Καράμπι.

Δημογραφία
----------

Η Τρελόνι είχε πληθυσμό 73.066 κατοίκων (2001). Είναι σε πληθυσμό η δεύτερη μικρότερη ενορία της Τζαμάικα μετά το Ανόβερο.

### Πόλεις

* Άλμπερτ Τάουν
* Γουέικφιλντ
* Κίνλος
* Κόρραλ Σπρινγκ
* Μάρθα Μπραι
* Ντάνιελ Τάουν
* Ντούνκανς
* Ρίο Μπουένο
* Τζάκσον Τάουν
* Τροΰ
* Στιούαρτ Τάουν
* Σωλτ Μαρς
* Φάλμουθ

Οικονομία
---------

Η κύρια οικονομική δραστηριότητα είναι η γεωπονία. Στην οικονομία της Τρελόνι παίζει σημαντικό ρόλο και ο τουρισμός και οι βιομηχανίες. Στην Τρελόνι καλλιεργούνται κυρίως ρούμι και ζάχαρη. Άλλα προϊόντα είναι οι μπανάνες, τα γιαμ, οι φράουλες, τα λαχανικά, το πιμέντο, ο καφές, η πιπερόριζα και η ινδική καρύδα.

Τουρισμός
---------

Η οικονομία της Τρελόνι βασίζεται κατά ένα μέρος στον τουριοσμό της. Η Τρελόνι έχει πολλά ξενοδοχεία, όπως το Γκραντ Λίντο Μπράκο, το Σίλβερ Σαντς και το Μπρίζις Τρελόνι.

Ιστορία
-------

Η πρώτη πρωτεύουσα της Τρελόνι ήταν η Μάρθα Μπραι, ώσπου έγινε η Φάλμουθ.

Προέλευση του ονόματος
----------------------

Η Τρελόνι ονομάστηκε από τον Γουίλλιαμ Τρελόνι, τον τότε κυβερνήτη της Τζαμάικα.

Δείτε επίσης
------------

* Ενορίες της Τζαμάικα

Παραπομπές
----------

1. ↑  Γεωγραφία της Τρελόνι[*νεκρός σύνδεσμος*]
2. ↑  «Ιστορία της Τρελόνι». Αρχειοθετήθηκε από το πρωτότυπο στις 19 Νοεμβρίου 2008. Ανακτήθηκε στις 5 Μαΐου 2012.

Εξωτερικοί σύνδεσμοι
--------------------

* Πληριφορίες για Τρελόνι, Τζαμάικα

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Επαρχίες και Ενορίες της Τζαμάικα |
| --- |
|  |
| Κορνουάλη | 
* Ανόβερ
* Σαιντ Ελίζαμπεθ (Τζαμάικα)
* Τρελόνι
* Σαιντ Τζέιμς
* Γουεστμόρλαντ
 |
|  |
| Μίντλσεξ | 
* Κλάρεντον
* Μάντσεστερ
* Σαιντ Μαίρη
* Σαιντ Κάθριν
* Σαιντ Ανν
 |
|  |
| Σάρεϊ | 
* Κίνγκστον
* Σαιντ Άντριου
* Πόρτλαντ
* Σαιντ Τόμας
 |

 |
Το **φαινόμενο Ούνρουχ** περιγράφτηκε για πρώτη φορά από τον Στίβεν Φούλινγκ, το 1973, από τον Πωλ Ντέιβις, το 1975, και από τον Β. Γ. Ούνρουχ, το 1976.

Ένας επιταχυνόμενος παρατηρητής στον κενό χώρο θα αντιλαμβάνεται την ύπαρξη διαφόρων στοιχειωδών σωματιδίων, ενώ ένας άλλος αδρανειακός παρατηρητής αντιλαμβάνεται τον ίδιο χώρο τελείως κενό.

Ο τύπος
-------

Σύμφωνα με την εν λόγω πρόβλεψη, ένας επιταχυνόμενος ανιχνευτής, μέσα σε κενό χώρο, θα αντιλαμβάνεται θερμοκρασία, η οποία δίνεται από τον τύπο:

{\displaystyle T={\frac {\hbar \cdot \alpha }{2\pi \cdot c\cdot k\_{B}}}},

όπου \alpha  είναι η επιτάχυνση του παρατηρητή, {\displaystyle k\_{B}} είναι η σταθερά του Μπόλτσμαν και c η ταχύτητα του φωτός.

Αν δεν ίσχυε η κβαντική θεωρία, η σταθερά του Πλανκ θα ήταν μηδέν, και ο παραπάνω όρος θα μηδενιζόταν, οπότε τα σχετικά φαινόμενα δεν θα εμφανίζονταν καν. Το ίδιο θα συνέβαινε και αν η ταχύτητα του φωτός είχε άπειρη τιμή.

Από πού προέρχεται αυτή η θερμοκρασία; Γνωρίζουμε ότι η κάθε μορφής ενέργεια δεν μπορεί να δημιουργηθεί εκ του μηδενός, ούτε να καταστραφεί. Επομένως, η θερμική αυτή ενέργεια προέρχεται από κάποια άτακτη, τυχαία κίνηση.

Ο "κενός" χώρος δεν είναι κενός, με την έννοια του "άδειος". Κάθε στιγμή, στον κενό χώρο, δημιουργούνται ζεύγη σωματιδίων-αντισωματιδίων. Αυτά τα ζεύγη σωματιδίων είναι, επίσης, κβαντικά συμπλεγμένα. Δηλαδή, αν ανιχνεύσουμε και μετρήσουμε το ένα σωματίδιο, η πλήρης περιγραφή της κατάστασής του εμπλέκεται με την κατάσταση του άλλου σωματιδίου, όσο μακριά και αν βρίσκονται μεταξύ τους.

Το ένα από τα δύο συσχετισμένα σωματίδια κατευθύνεται προς τον παρατηρητή, ενώ το άλλο "χάνεται", μακριά από τον ορίζοντα του παρατηρητή. Αυτό σημαίνει ότι μέρος της πληροφορίας, που θα χρειαζόταν ο παρατηρητής, για να περιγράψει πλήρως την κατάσταση των σωματιδίων, "χάνεται", επειδή αυτό το μέρος της πληροφορίας βρίσκεται στα σωματίδια, που έφυγαν μακριά από τον ορίζοντα του παρατηρητή. Άρα, αυτό που ανιχνεύει ο παρατηρητής χαρακτηρίζεται από τυχαιότητα. Η τυχαία κίνηση, όμως, σημαίνει, εξ ορισμού, θερμική ενέργεια. Συνεπώς, τα σωματίδια, που ανιχνεύει ο παρατηρητής, έχουν θερμικό φάσμα.

Πηγές
-----

* *Τι είναι το φαινόμενο Unruh;* στο physics4u
Η **Ιάνθη (Ianthe)** είναι ένας μεγάλος αλλά σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,84. Ανακαλύφθηκε το 1868 από τον Γερμανοαμερικανό αστρονόμο Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και πήρε το όνομά της από τα ομώνυμα πρόσωπα της ελληνικής μυθολογίας.

Φυσικά χαρακτηριστικά
---------------------

Η μέση διάμετρος της Ιάνθης υπολογίσθηκε σε 104,5 χλμ. ενώ η μάζα της εκτιμάται σε 1,2 τετράκις εκατομμύριο τόνους. Η μέση επιτάχυνση της βαρύτητας στον ισημερινό της Ιάνθης εκτιμάται σε 2,92 cm/sec², ενώ η μέση ταχύτητα διαφυγής υπολογίζεται σε 55,2 m/sec.

Ο φασματικός τύπος της Ιάνθης είναι **C** (ανθρακούχος). Το άλβεδό της είναι 0,047 και η μέση θερμοκρασία στην επιφάνειά της εκτιμάται σε 103 βαθμούς Κελσίου κάτω από το μηδέν.

Η Ιάνθη περιστρέφεται γύρω από τον εαυτό της μία φορά κάθε 16 ώρες και 29 λεπτά.

Παραπομπές
----------

1. ↑  *JPL Small-Body Database*. 2000098.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 97 Κλωθώ | 98 Ιάνθη | 99 Δίκη |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Συντεταγμένες: 46°35′4″N 30°56′3″E﻿ / ﻿46.58444°N 30.93417°E﻿ / 46.58444; 30.93417

Για την πόλη στην Κριμαία, δείτε: Τσορνομόσκε.  

Το **Τσορνομόρσκε** (ουκρανικά: Чорноморське‎) είναι αστικός οικισμός στην επαρχία Οδησσού στην δυτική Ουκρανία, αποτελεί το διοικητικό κέντρο της περιοχής *Λυμάν*. Πριν το 1978 ήταν χωριό γνωστό ως *Χβαρντίγσκε*. Στην περιοχή έχει την έδρα της η 28η μηχανοκίνητη ταξιαρχία των ουκρανικών ενόπλων δυνάμεων. Σύμφωνα με την απογραφή του 2015 διέθετε 6.928 κατοίκους.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τσορνομόρσκε (Οδησσός)** |

1. ↑   Αρχειοθετήθηκε 2016-11-30 στο Wayback Machine. , σελ. 82 / (Στατιστική Υπηρεσία της Ουκρανίας)
Ο **Φίλιπ Βίλερς** (**Philippe Villers**) ίδρυσε την εταιρεία Κομπιούτερβίζιον (Computervision) με τον Μάρτι Άλεν το 1969. Το 1980 συνίδρυσε την Ωτομάτιξ (Automatix), μια εταιρεία προϊόντων ρομποτικής τεχνολογίας, και την διήυθυνε ως το 1986. Αργότερα έγινε πρόεδρος της Κογκνίσιον Κορπορέισον (Cognition Corporation) για τρία χρόνια. Σήμερα, το 2008, είναι πρόεδρος της Γκρέινπρο (GrainPro, Inc.) και μέλος στο διοικητικό συμβούλιο διάφορων νέων επιχειρήσεων υψηλής τεχνολογίας, όπως και πρόεδρος του Ιδρύματος Οικογένειες της Αμερικής (Families USA Foundation), το οποίο και χρηματοδότησε.

Ο Βίλερς γεννήθηκε στη Γαλλία και μετανάστευσε στις Ηνωμένες Πολιτείες όταν ήταν ακόμη παιδί. Πήρε ένα πτυχίο Μπάτσελορ των Τεχνών (BA) από το Πανεπιστήμιο Χάρβαρντ και ένα μεταπτυχιακό (Μάστερ των Επιστημών) (SM) στη μηχανολογία από το Ινστιτούτο Τεχνολογίας της Μασαχουσέτης (MIT) το 1960. Επίσης έχει τιμητικό διδακτορικό από το Πανεπιστήμιο Λόβελ της Μασαχουσέτης.

Παραπομπές
----------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 25 Σεπτεμβρίου 2008. Ανακτήθηκε στις 26 Μαρτίου 2010.

Εξωτερικοί σύνδεσμοι
--------------------

* Εταιρεία Γκρέινπρο
* Ίδρυμα Οικογενειών των ΗΠΑ
* Κογκνίσιον Κορπορέισον

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 36172212
* LCCN: n95803051
* ISNI: 0000 0000 3102 4591

 |

 |
Ο **Ντάνλαπ (Dunlap)** είναι ένας αστεροειδής που περιφέρεται στην εξωτερική περιοχή (την προς τον Δία) της Κύριας Ζώνης Αστεροειδών και έχει απόλυτο μέγεθος, όπως αυτό ορίζεται για το Ηλιακό Σύστημα, 12,9. Ανακαλύφθηκε το 1982 από τους Ιάπωνες αστρονόμους Χιρόκι Κοσάι και Κιιτσίρο Φουρουκάβα, που παρατηρούσαν από τον Αστρονομικό Σταθμό Κίζο του Αστεροσκοπείου του Τόκιο, στο όρος Οντάκε του Νομού Ναγκάνο, και πήρε το όνομα του προς τιμή του Αμερικανού πλανητικού αστρονόμου Τζ. Λώρενς Ντάνλαπ.

Φυσικά χαρακτηριστικά
---------------------

Η μέση διάμετρος του Ντάνλαπ εκτιμάται σε 22,5 ± 2,5 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,05. Είναι άγνωστο αν και με ποια περίοδο περιστρέφεται ο Ντάνλαπ γύρω από τον εαυτό του.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα


Αστεροειδείς| 3290 Αζάμπου | 3291 Ντάνλαπ | 3292 Σάθερ |
Το **Γραφείο Εξωτερικών, Κοινοπολιτειακών Υποθέσεων και Ανάπτυξης του Ηνωμένου Βασιλέιου** (αγγλικά: ***Foreign, Commonwealth and Development Office*** ή απλούστερα ***The Foreign Office***, συντ. ***FO***), είναι εκτελεστικό τμήμα της Κυβέρνησης του Ηνωμένου Βασιλείου, αρμόδιο για την προστασία και την προώθηση των Βρετανικών συμφερόντων, σχέσεων και θέσεων παγκοσμίως, καθώς και για την αύξηση των επενδύσεων και την προώθηση της παγκόσμιας ανάπτυξης.

Το Γραφείο (Υπουργείο), δημιουργήθηκε το 2020, από την συγχώνευση του Γραφείου Εξωτερικών και Κοινοπολιτειακών Υποθέσεων με το Υπουργείο Διεθνούς Ανάπτυξης. Ως Υπουργείο Εξωτερικών, δημιουργήθηκε το 1782.

Επικεφαλής του Γραφείου Εξωτερικών, είναι ο Υπουργός Εξωτερικών του Ηνωμένου Βασιλείου (επισήμως: *Γραμματέας του Κράτους επί των Εξωτερικών και των Κοινοπολιτειακών Υποθέσεων*). Η θέση του Υπουργού Εξωτερικών, αποτελεί μία από τις τέσσερεις σημαντικότερες εκτελεστικές θέσεις της Κυβέρνησης του Ηνωμένου Βασιλείου (Πρωθυπουργός, Υπουργός Οικονομικών, Υπουργός Εσωτερικών). Σημερινός, από τις 6 Σεπτεμβρίου 2022, Υπουργός Εξωτερικών, Κοινοπολιτειακών Υποθέσεων και Ανάπτυξης, είναι ο βουλευτής **Τζέιμς Κλέβερλι**, που υπηρετεί υπό την κυβέρνηση της Λιζ Τρας.Αρμόδιος για τις καθημερινές υποθέσεις του Γραφείου Εξωτερικών, είναι ο επιτετραμμένος Υφυπουργός Εξωτερικών, ο οποίος υπηρετεί παράλληλα και ως επικεφαλής της Διπλωματικής Υπηρεσίας της Αυτού Μεγαλειότητος. Σημερινός Υφυπουργός Εξωτερικών, από τις 2 Σεπτεμβρίου 2020, είναι ο Σερ Φίλιπ Μπάρτον.

Αρμοδιότητες
------------

Οι κυριότερες αρμοδιότητες του Βρετανικού Υπουργείου Εξωτερικών, είναι οι εξής:

* Προώθηση και προστασία των συμφερόντων του *Ηνωμένου Βασιλείου*.
* Ενίσχυση των διπλωματικών και των διεθνών σχέσεων με τα άλλα κράτη.
* Ενίσχυση και διασφάλιση των σχέσεων των μελών της Κοινοπολιτείας.
* Διασφάλιση της εθνικής ασφάλειας του *Ηνωμένου Βασιλείου*, και καταπολέμηση της τρομοκρατίας και της διάδοσης των όπλων.
* Προώθηση της εργασίας για τη μείωση των συγκρούσεων.
* Προώθηση της παγκόσμιας ανάπτυξης.
* Αύξηση των εξαγωγών, διασφάλιση ενεργειακών πόρων, και ανάπτυξη των επενδύσεων του *Ηνωμένου Βασιλείου*.
* Υποστήριξη των υπηρεσιών στις Υπερπόντιες κτήσεις και υποστήριξη των Βρετανών πολιτών στο εξωτερικό μέσω πρεσβειών και προξενικών αρχών.

Δείτε ακόμα
-----------

* Ηνωμένο Βασίλειο
* Κοινοπολιτεία των Εθνών

Παραπομπές
----------


1. ↑
2. ↑
3. ↑
4. ↑  Reuters (2022-09-06). «James Cleverly appointed new UK foreign secretary» (στα αγγλικά). *Reuters*.. Ανακτήθηκε στις 2022-09-19.
5. ↑
6. ↑
7. ↑

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 156712113
* LCCN: n50000305
* ISNI: 0000 0004 0421 7848
* GND: 35548-3
* SUDOC: 026599325
* BNF: cb11881592f (data)
* ULAN: 500254283
* NLA: 35143662
* NDL: 00426049
* NKC: xx0056934
* BNE: XX109761
* CiNii: DA01346179

 |

 |
Το **Υπουργείο Ενέργειας των Ηνωμένων Πολιτειών** (αγγλικά: *United States Department of Energy*, *USDoE*, **DoE**) είναι εκτελεστική υπηρεσία της ομοσποδιακής κυβέρνησης των Ηνωμένων Πολιτειών, αρμόδια για την επίβλεψη και τον συντονισμό της εθνικής ενεργειακής πολιτικής των Ηνωμένων Πολιτειών και υπεύθυνη για την έρευνα και την ανάπτυξη της πυρηνικής ενέργειας και των πυρηνικών όπλων στις ΗΠΑ. Το Υπουργείο Ενέργειας, επιβλέπει το πυρηνικό πρόγραμμα των Ηνωμένων Πολιτειών, και την παραγωγή πυρηνικών αντιδραστήρων για το Πολεμικό Ναυτικό των ΗΠΑ. Επίσης, είναι αρμόδιο για την ανάπτυξη έρευνας και υπεύθυνο για την εγχώρια παραγωγή ενέργειας της χώρας.

Το Υπουργείο Ενέργειας, ιδρύθηκε το 1977. Σημαντικό ρόλο για την δημιουργία του διαδραμάτισε η πετρελαϊκή κρίση του 1973.

Ο επικεφαλής του Υπουργείου Ενέργειας των Ηνωμένων Πολιτειών, είναι ο εκάστοτε *Υπουργός Ενέργειας (U.S. Secretary of Energy)*, ο οποίος αποτελεί μέλος του Υπουργικού Συμβουλίου των Ηνωμένων Πολιτειών και αναφέρεται απευθείας στον Πρόεδρο των Ηνωμένων Πολιτειών. Το Υπουργείο Ενέργειας, βρίσκεται και εδρεύει στην νοτιοδυτική Ουάσινγκτον Π.Κ. και επιπλέον διατηρεί γραφεία στο Τζέρμανταουν του Μέριλαντ. 

Σημερινή και 16η Υπουργός Ενέργειας των Ηνωμένων Πολιτειών, είναι η Δημοκρατική **Τζένιφερ Γκράνχολμ**, από τις 25 Φεβρουαρίου 2021.

Παραπομπές
----------


1. ↑  «About Us». *Energy.gov* (στα Αγγλικά). Ανακτήθηκε στις 22 Οκτωβρίου 2022.
2. ↑  «About Us». *Energy.gov* (στα Αγγλικά). Ανακτήθηκε στις 22 Οκτωβρίου 2022.
3. ↑  «U.S. Department of Energy | United States government | Britannica». *www.britannica.com* (στα Αγγλικά). Ανακτήθηκε στις 22 Οκτωβρίου 2022.
4. ↑  «What Does the Secretary of Energy Do?». *Investopedia* (στα Αγγλικά). Ανακτήθηκε στις 22 Οκτωβρίου 2022.
5. ↑  «Former Michigan Gov. Granholm confirmed as energy secretary». *AP NEWS* (στα Αγγλικά). 25 Φεβρουαρίου 2021. Ανακτήθηκε στις 22 Οκτωβρίου 2022.
6. ↑  «Jennifer M. Granholm Sworn in as 16th Secretary of Energy». *Energy.gov* (στα Αγγλικά). Ανακτήθηκε στις 22 Οκτωβρίου 2022.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 131327464
* LCCN: n78034868
* ISNI: 0000 0001 2342 3717
* GND: 116209-3
* SELIBR: 284428
* SUDOC: 026376903
* BNF: cb11863634m (data)
* BIBSYS: 90108674
* ULAN: 500257551
* NLA: 35793827
* NDL: 00276282
* NKC: ko2003203475
* CiNii: DA00669117

 |

 |